Source: https://www.epi.sk/zz/1962-24
Timestamp: 2020-02-23 20:06:12+00:00
Document Index: 2071076

Matched Legal Cases: ['§ 15', '§ 2', '§ 6', '§ 20', '§ 7', '§ 11', '§ 8', '§ 18', '§ 42', '§ 12', '§ 22', '§ 31', '§ 23', '§ 28', '§ 29', '§ 39', '§ 30', '§ 35', '§ 42', '§ 6', '§ 8', '§ 25', '§ 11']

24/1962 Zb. Vyhláška Ministerstva poľnohospodárstva, lesného a vodného hospodárstva, ktorou sa vydávajú vykonáva... | Aktuálne znenie
Hľadaj v 24/1962 ×
Vyhláška č. 24/1962 Zb.Vyhláška Ministerstva poľnohospodárstva, lesného a vodného hospodárstva, ktorou sa vydávajú vykonávacie predpisy k zákonu o poľovníctve
Platnosť od 09.03.1962 do30.06.1967
Účinnosť od 01.03.1962 do30.06.1967
Zrušený 59/1967 Zb.
Druhá časť - Poľovnícky hospodár (k § 15 zákona ) (§ 2 - § 6)
Tretia časť - Poľovnícka stráž (k § 20 zákona ) (§ 7 - § 11)
Štvrtá časť - Bažantnice (k § 8 § 18 ods. 2 § 42 zákona ) (§ 12 - § 22)
Piata časť - Poľovný lístok a povolenka na poľovačku (k § 31 zákona ) (§ 23 - § 28)
Šiesta časť (§ 29)
Siedma časť - Prechodné a záverečné ustanovenia (k § 39 a 40 zákona ) (§ 30 - § 35)
Aktuálne znenie 01.03.1962 - 30.06.1967
(1) Pracujúci z miest a vidieka, ktorí majú platné poľovné lístky, môžu vytvárať poľovnícke združenia na to, aby spoločne vykonávali v poľovných revíroch právo poľovníctva.
(2) Činnosť poľovníckeho združenia a práva a povinnosti jeho členov sa riadia stanovami, ktorých vzor je uvedený v prílohe č. 1 tejto vyhlášky.
(1) Štátne organizácie a poľovnícke združenia, ktoré vykonávajú v poľovnom revíre právo poľovníctva (v ďalšom „užívateľ poľovného revíru“), sú povinné spravovať poľovný revír so starostlivosťou socialistického hospodára a ustanoviť na to kvalifikovaného poľovníckeho hospodára. Ak okresný národný výbor neschváli ustanoveného poľovníckeho hospodára, prípadne ak sa vzdá poľovnícky hospodár funkcie, je užívateľ poľovného revíru povinný navrhnúť do 30 dní okresnému národnému výboru na schválenie nového poľovníckeho hospodára.
(2) Poľovníckemu hospodárovi prislúcha najmä pripravovať plán poľovníckeho hospodárenia a lovu a dbať na jeho dodržiavanie, ďalej dozerať, aby sa právo poľovníctva vykonávalo podľa zásad riadneho poľovníckeho hospodárenia a bolo v súlade s predpismi o poľovníctve.
(3) Poľovnícky hospodár vykonáva aj potrebné opatrenia na záchranu úžitkovej zveri, najmä hniezdiacich jarabíc a bažantov. Za týmto účelom sú užívatelia poľovných pozemkov tvoriacich poľovný revír povinní oznámiť poľovníckemu hospodárovi tohto poľovného revíru aspoň 3 dni vopred začiatok kosby sena a krmovín.
(4) Za poľovníckeho hospodára môže byť ustanovený československý občan, ktorý má platný poľovný lístok, preukáže, že už najmenej päť rokov, i keď nie po sebe idúcich, mal poľovný lístok, je občiansky bezúhonný a zloží skúšku pre poľovníckych hospodárov.
(1) Na zabezpečenie riadnej ochrany poľovníctva je užívateľ poľovného revíru povinný ustanoviť poľovnícku stráž pre každých i započatých jeho 500 ha.
(2) Ako poľovnícka stráž môže byť ustanovený len československý občan, ktorý má platný poľovný lístok a preukázal znalosť povinností a práv poľovníckej stráže, vyplývajúcich zo zákona o poľovníctve.
„Sľubujem, že budem verný Československej socialistickej republike a veci socializmu, že budem vykonávať ochranu poľovníctva s najväčšou starostlivosťou, že budem ihneď hlásiť všetku škodu na chránenom majetku, ktorú zistím, a že sa budem vystríhať akéhokoľvek prekročenia svojich oprávnení.“
(2) O schválení ustanovenia poľovníckej stráže a vzatí do sľubu vydá okresný národný výbor osvedčenie. V osvedčení sa musí vyznačiť poľovný revír, pre ktorý bola poľovnícka stráž ustanovená. Pri výkone svojej činnosti musí mať poľovnícka stráž osvedčenie pri sebe a na požiadanie sa ním preukázať.
(3) Okresný národný výbor vedie zoznam poľovníckych stráží, v ktorom sa vyznačí meno a priezvisko, povolanie a bydlisko poľovníckej stráže, poľovný revír, pre ktorý bola poľovnícka stráž ustanovená, dátum vzatia do sľubu a užívateľ poľovného revíru.
(1) Poľovnícka stráž je povinná nosiť pri výkone svojej činnosti viditeľne na ľavej strane pŕs služobný odznak so štátnym znakom.
(2) Služobný odznak je vyrobený z bieleho kovu a má tvar elipsy; uprostred elipsy je štátny znak, ktorého výška je 5 cm a šírka 3,7 cm. V hornej časti obvodového pásu je nápis „Poľovnícka stráž“.
(3) Služobný odznak vydá poľovníckej stráži okresný národný výbor; obstarávacie náklady uhradzuje užívateľ poľovného revíru, pre ktorý bola poľovnícka stráž ustanovená.
(1) Užívateľ poľovného revíru môže požiadať okresný národný výbor, aby vyhlásil časť tohto poľovného revíru za uznanú bažantnicu.
(2) Uznanú bažantnicu možno zriadiť len v častiach poľovného revíru, kde sú vhodné podmienky pre chov bažantov, najmä vhodné zloženie porastov a voda; pritom výmera lesných poľovných pozemkov alebo remíz musí byť aspoň 25 ha.
(1) V žiadosti o uznanie bažantnice uvedie užívateľ poľovného revíru miesto a bližšie označenie poľovných pozemkov, na ktorých sa má zriadiť uznaná bažantnica, akú má mať výmeru, ako aj dôvody na jej zriadenie.
(2) Na zabezpečenie podmienok pre zriadenie uznanej bažantnice vykoná okresný národný výbor potrebné miestne vyšetrenie za účasti užívateľa poľovného revíru, poľovníckeho hospodára, zástupcu okresného výboru Československého poľovníckeho sväzu a správcu lesa alebo remíz, ktorému sa musí dať pred rozhodnutím o uznaní bažantnice možnosť vyjadriť sa k zamýšľanému opatreniu z hľadiska lesného hospodárstva.
(1) V rozhodnutí o uznaní bažantnice určí okresný národný výbor obvod bažantnice, jej výmeru a podmienky, za ktorých sa bažantnica uznáva.
(2) Ak susedí uznávaná bažantnica s cudzími poľovnými pozemkami, môže okresný národný výbor zaokrúhliť poľovný revír v záujme takejto bažantnice, prípadne k poľovnému revíru pričleniť tieto pozemky v rozsahu nutnom pre zabezpečenie úspešného chovu bažantov.
a) podať do jedného mesiaca od uznania bažantnice na okresný národný výbor žiadosť o nové zaradenie poľovného revíru do akostnej triedy,
b) zriadiť v uznanej bažantnici v dostatočnom počte zásypy na zabezpečenie kŕmenia bažantov, ako aj sklopce, truhlíky a iné zariadenia na ničenie škodlivej zveri.
(1) Bažantnice (včítane pripojených poľovných pozemkov), ktorých zriadenie povolil okresný národný výbor podľa doterajších predpisov, zostávajú zachované (§ 42 zákona).
(2) Doterajšie bažantnice obhospodarované štátnymi organizáciami sa považujú za uznané, ak sú súčasťou poľovného revíru, ktorý tejto organizácii bude uznaný podľa § 6 zákona. Ostatné doterajšie bažantnice obhospodarované štátnymi organizáciami sa pokladajú v ich doterajšom rozsahu za samostatné bažantnice (§ 8 zákona).
(3) Doterajšie bažantnice neobhospodarované štátnymi organizáciami zostávajú zachované ako uznané bažantnice; pokiaľ takáto bažantnica neleží celá v novovytváranom poľovnom revíri, pričlení ju okresný národný výbor k tomu poľovnému revíru, v ktorom leží jej väčšia časť.
(1) Poľovný lístok oprávňuje držať a nosiť zbrane v ňom uvedené. Vzor poľovného lístku je uvedený v prílohe č. 3 tejto vyhlášky.
a) na jeden alebo na tri kalendárne roky pre československých občanov,
b) na jeden kalendárny rok pre poslucháčov odborných škôl, na ktorých sa vychovávajú poľovníci z povolania,
c) na tri kalendárne roky pre poľovníkov a lesníkov z povolania,
d) na jeden kalendárny rok alebo na jeden mesiac pre cudzincov.
(1) Žiadosť o vydanie poľovného lístka sa podáva na predpísanom tlačive. Žiadateľ musí pripojiť k žiadosti tieto doklady:
b) preukaz, že žiadateľ je členom Československého poľovníckeho sväzu,
c) fotografiu z posledných čias,
d) preukaz, že žiadateľ mal už najmenej jeden ročný poľovný lístok alebo zložil skúšku z poľovníctva alebo je poslucháčom odbornej školy, na ktorej sa vychovávajú poľovníci z povolania alebo absolvoval odbornú lesnícku školu najmenej na úrovni lesníckej majstrovskej školy (bývalej hájnickej školy) alebo zložil vyššiu odbornú poľovnícku skúšku, skúšku pre poľovníkov z povolania, skúšku pre odborných lesných hospodárov, ustanovovaciu skúšku alebo štátnu skúšku lesnícku alebo že je lesníkom a poľovníkom z povolania,
e) preukaz, že žiadateľ uzavrel na dobu platnosti poľovného lístka poistenie proti následkom zákonnej zodpovednosti z výkonu práva poľovníctva,
f) písomný súhlas zákonného zástupcu, ak je žiadateľ maloletá osoba.
(2) Preukazy podľa odseku 1 písm. a), b) a d) nie je potrebné pripájať k žiadostiam o vydanie poľovných lístkov pre cudzincov.
(3) Ak ide o vydanie poľovného lístka s dobou platnosti na tri kalendárne roky, musí žiadateľ predložiť doklady podľa odseku 1 písm. b) a e), platné na dobu, na ktorú sa má poľovný lístok vydať; u poľovníkov a lesníkov z povolania postačí, ak predložia tieto doklady platné na dobu jedného roka.
(4) Poľovný lístok vydaný poslucháčom odborných škôl, na ktorých sa vychovávajú poľovníci z povolania, oprávňuje týchto poslucháčov, pokiaľ sú mladší ako 18 rokov, vykonávať právo poľovníctva len v sprievode poľovníkov z povolania alebo učiteľov poľovníctva na takýchto školách.
(5) Platnosť poľovného lístka sa predlžuje, ak bola podaná žiadosť o jeho predĺženie pred uplynutím roka, do konečného vybavenia žiadosti, najdlhšie však do 31. marca budúceho roka.
a) ktorým nie je ešte 18 rokov, okrem poslucháčov odborných škôl, na ktorých sa vychovávajú poľovníci z povolania,
b) pozbaveným celkom alebo čiastočne svojprávnosti,
c) ktoré pre telesné alebo duševné chyby nie sú spôsobilé bezpečne ovládať poľovnícku zbraň,
d) ktoré nepreukážu členstvo v Československom poľovníckom zväze (s výnimkou cudzincov) a poistenie proti následkom zákonnej zodpovednosti z výkonu práva poľovníctva,
e) ktoré boli právoplatne odsúdené pre úmyselný trestný čin na nepodmienečný trest odňatia slobody alebo pre trestný čin proti životu a zdraviu, spáchaný neopatrným zaobchádzaním so strelnou zbraňou, pokiaľ tieto odsúdenia neboli právoplatne zahladené.
(1) Poľovný lístok možno odoprieť najmä osobám:
a) ktoré sa v posledných troch rokoch dopustili priestupku proti predpisom o zbraniach, strelive a výbušninách, proti predpisom na ochranu poľovníctva alebo proti predpisom na ochranu prírody,
b) ktoré zneužili povolenku na poľovačku,
c) ktoré nemajú trvalý pobyt na území Československej socialistickej republiky,
d) ktoré nie sú československými občanmi,
e) proti ktorým podal Československý poľovnícky sväz (jeho organizačné zložky) námietky poľovníckeho rázu, o ktorých treba žiadateľa vypočuť,
f) proti ktorým sa začalo súdne konanie pre trestný čin, pri ktorom odsúdenie má za následok, že vydanie poľovného lístku musí sa odoprieť.
(2) Okresný národný výbor odoberie poľovný lístok, ak dodatočne zistí takú okolnosť, pre ktorú by sa vydanie poľovného lístka muselo odoprieť podľa § 25, alebo ak vznikne takáto okolnosť po jeho vydaní.
(3) Okresný národný výbor odoberie poľovný lístok na dobu najmenej päť rokov poľovníckemu hospodárovi, ak opätovne alebo hrubo porušuje ustanovenia predpisov o poľovníctve.
(1) Členovia poľovníckych združení a poľovní hostia musia mať pri sebe pri výkone práva poľovníctva okrem poľovného lístka i povolenku na poľovačku. Pri spoločných poľovačkách stačí jedna povolenka pre všetkých účastníkov poľovačky. Povolenku na poľovačku vydáva na predpísanom tlačive užívateľ poľovného revíru. Povolenku na poľovačku podpisuje orgán, oprávnený zastupovať užívateľa poľovného revíru a poľovnícky hospodár.
(2) Povolenky na poľovačku pižmovej ondatry v objektoch štátneho rybárstva vydávajú užívatelia poľovných revírov predovšetkým pracovníkom národných podnikov štátneho rybárstva.
(1) Škodu, ktorú spôsobil na včelstvách a domácom zvieratstve medveď, uhradzuje štát.
(2) Poškodený musí číselne vyjadrenú požiadavku na náhradu škody do troch dní odo dňa, keď škoda vznikla, uplatniť na miestnom národnom výbore, v obvode ktorého bola škoda spôsobená, inak stráca nárok na jej náhradu.
(3) Miestny národný výbor, u ktorého sa požiadavka na náhradu škody uplatnila, prešetrí ju a zašle so svojím vyjadrením okresnému národnému výboru.
(4) Okresný národný výbor po prerokovaní s Československým poľovníckym sväzom rozhodne o primeranej náhrade škody; náhradu neprizná, ak poškodený nepreukáže, že ku škode došlo bez jeho zavinenia.
(1) Socialistické organizácie, ktoré majú v správe alebo užívaní poľovné pozemky, oznámia do 30 dní odo dňa účinnosti zákona príslušnému okresnému národnému výboru výmery, prípadne ďalšie údaje týkajúce sa týchto pozemkov.
(2) Oznámenie vyhotoví socialistická organizácia podľa určeného vzoru a priloží k nemu tieto doklady:
a) 2 jednoduché situačné náčrtky v mierke 1 : 5000, zachycujúce poľovné pozemky a nimi obklopené alebo s nimi susediace nepoľovné pozemky, komunikačnú sieť a vodné toky,
b) údaje o výmere poľovných pozemkov, ktoré má socialistická organizácia v správe alebo užívaní, vyhotovené podľa výpisu z jednotnej evidencie pôdy; uvedené údaje musí si dať socialistická organizácia potvrdiť strediskom geodézie, v obvode ktorého ležia poľovné pozemky. Údaje o výmere lesných poľovných pozemkov opatrené dátumom a číslom schválenia lesného hospodárského plánu krajským národným výborom, prípadne Ministerstvom poľnohospodárstva, lesného a vodného hospodárstva nahradzujú potvrdenie strediska geodézie.
(3) Socialistická organizácia súčasne navrhne, aby okresný národný výbor jej poľovné pozemky, pokiaľ majú výmeru aspoň 500 ha a sú súvislé, uznal za poľovný revír, prípadne aby okresný národný výbor jej poľovné pozemky, ktoré nedosahujú výmeru 500 ha, pričlenil k inému poľovnému revíru alebo ich zlúčil so susednými poľovnými pozemkami v správe alebo užívaní inej socialistickej organizácie a uznal ich za poľovný revír.
(1) Okresný národný výbor rozhodne o uznaní poľovného revíru (zverníka, samostatnej bažantnice) po uvážení stanoviska okresného výboru Československého poľovníckeho sväzu a po prerokovaní jeho prípadného návrhu. V rozhodnutí o uznaní uvedie okresný národný výbor hranice poľovného revíru (zverníka, samostatnej bažantnice), jeho výmeru a ktorej organizácii v ňom prináleží právo poľovníctva (§ 11 zákona).
(2) Okresný národný výbor zašle rozhodnutie socialistickej organizácii, ktorá oznámenie podala, ostatným organizáciám, ktorých sa rozhodnutie týka, a okresnému výboru Československého poľovníckeho sväzu.
(1) Československý poľovnícky sväz, ktorý vykonáva likvidáciu, je povinný najmä:
a) sústrediť peňažné prostriedky zaniknutej spoločnosti (spoločenstva) u jediného peňažného ústavu,
b) predať najhospodárnejším a najrýchlejším spôsobom majetok zaniknutej spoločnosti (spoločenstva) alebo, ak to nie je možné, naložiť s ním inak a vyrovnať jej záväzky na daniach, dávkach, poplatkoch a ostatné záväzky,
c) oznámiť skončenie likvidácie s konečnou zprávou o celom priebehu likvidácie okresnému národnému výboru,
d) postarať sa o bezpečné uloženie spisového materiálu a písomností účtovnej povahy.
(2) Z prípadných likvidačných prebytkov sa vrátia členom spoločnosti jedine celé, prípadne zostatkové členské podiely. Inak likvidačné prebytky pripadnú Československému poľovníckemu sväzu za účelom zveľaďovania poľovníctva; Československému poľovníckemu sväzu pripadnú i likvidačné prebytky poľovných spoločenstiev.
*) Vyhláška č. 17/1961 Zb., ktorou sa vydávajú vykonávacie predpisy k lesnému zákonu.